  Туспуктэм: «Удмуртия» книгапоттоннилэн архивысьтыз Майя Бывальцева 3-6 инвожое Москваын тямысэтӥез «Красная площадь» книга фестиваль ортчоз. Ужрадэ «Удмуртия» книгапоттонни но пыриськоз. Со сярысь Удмуртиысь печатья но калыке ивортодэт вӧлмытонъя агентство ивортӥз. Издательствоын ужасьёс устооссэ ужъёссэс возьматозы но выль книгаосынызы тодматозы. Фестиваль улсын гожъясьёсын но кылбурчиосын пумиськонъёс, театр но крезьгуро возьматонъёс, историяя но лулчеберетъя лекциос ортчозы. Тодэ вайытом, 2021-тӥ арын «Удмуртия» издательство Горд площадьысь куинь дипломен бертӥз. Нош туэ ини Ижкарын «П. И. Чайковскийлэн вордскем шаераз арлэн книгаез» («Книга года на родине П. И. Чайковского») III улосвылкуспо фестиваль-вожвылъяськонын «Зов языческих предков» книгаез (12+) «Удмуртиысь устоез книга» номинациын вормиз.  Тегъёс: Удмуртия книгапоттонни Москва фестиваль книгаос  